text: [{"text_idx": "#000004", "text": "Madrame a Butangi bwa Bible"}, {"text_idx": "#000023", "text": "9. I kijila\u2019ka kyoba\u0304jidikile Adama kudi Yehova, ne mwanda waka kekya\u0304dipo kikomo kulama?"}, {"text_idx": "#000024", "text": "9 Penepo, mwanda waka bantu bafwanga? Pa kutana malondololo, tufwaninwe kuyuka myanda ya\u0304longekele pokwa\u0304di kukidi\u2019nka mwana-mulume umo ne mwana-mukaji umo pano panshi. Bible ushintulula\u2019mba: \u201cYehova Leza wameneja panshi mityi yonso miyampe kutalako, ne miyampe kudyako.\u201d (Ngalwilo 2:9) Inoko kwa\u0304di\u2019nka kijila kimo. Yehova wa\u0304nene Adama amba: \u201cKu mityi yonso ya budimi kudya udyako bitupu kekudipo mwanda. Nanshi ku mutyi wakuyukanya buya ne bubi, kokadyako i kijila; mwanda difuku dyokadyako mwiko, kufwa ukafwanga.\u201d (Ngalwilo 2:16, 17) Kino kijila kekya\u0304dipo kikomo kulama. Kwa\u0304di mityi mivule ya\u0304di ikokeja kudya\u2019ko ba Adama ne Eva. Ino pano ba\u0304pelwe mukenga wa pa bula wa kufwija\u2019ko Yewa we\u0304bapele bintu byonso, kubadila\u2019mo ne bu\u0304mi bwabo bubwaninine. Kiko\u0304keji kyabo kya\u0304di kadi kya kulombola amba bale\u0304mekele lupusa lwa Shabo wa mu\u0304lu ne amba baswele kulonda buludiki bwandi bwa buswe."}, {"text_idx": "#000026", "text": "10 Ino i kya bulanda, ba mulume ne mukaji babajinji ba\u0304tonga kupela kuko\u0304kela Yehova. Satana wa\u0304ipangula Eva kupityila kudi nyoka amba: \u201cLelo i nankyo nanshi Leza wanene\u2019mba: Kemukadyako ku mityi yonso, shi mityi ka, shi mityi ka, idi mu budimi\u2019ni, a?\u201d Eva wa\u0304londolola\u2019mba: \u201cKudya tudya bitupu ku bipa bya mityi ya budimi. Ino ku bipa bya mutyi udi umbukata mwa budimi Leza wanene\u2019mba: Kemukadyako, nansha kwikutenga kwine, kutyina\u2019mba mwakafwa.\u201d\u2014Ngalwilo 3:1-3."}, {"text_idx": "#000030", "text": "Adama wa\u0304tambile ku biloba, kadi wa\u0304jokela konka ku biloba"}, {"text_idx": "#000031", "text": "13. Yehova wa\u0304nene amba Adama shi wafu ukajokela kwepi, ne bya\u0304di bishintulula namani?"}, {"text_idx": "#000032", "text": "13 Yehova ka\u0304dipo na kya kulekela ba Adama ne Eva bampikwa kiko\u0304keji bendelele na bu\u0304mi nyeke. Ba\u0304fwile, monka mwa\u0304ebalombwedile. Ba Adama ne Eva keba\u0304kidi\u2019kopo. Keba\u0304endelepo mu ki\u0304kalo kya mishipiditu, ehe. Tunena namino mwanda Yehova pa kutyibila Adama mambo a kubulwa kwaa\u0304budilwe kiko\u0304keji, wa\u0304nene amba: \u201c[Ukajokela] ku biloba; mwanda e mo walupwilwe, ke-wi-muntu wi biloba, kabidi i kubiloba konka kokajokela.\u201d (Ngalwilo 3:19) Bine, Leza wa\u0304longele Adama ku biloba bya panshi. (Ngalwilo 2:7) Kumeso kwa kino kitatyi, Adama ka\u0304di\u2019kopo. Nanshi Yehova pa kunena Adama amba ukajokela ku biloba, wa\u0304di umulombola amba ukajokela monka ku kubulwa kwikala\u2019ko. Adama wa\u0304di wa kwikala wampikwa bu\u0304mi pamo\u2019nka na mwikadile biloba koba\u0304mulupwile."}, {"text_idx": "#000033", "text": "14 Ba Adama ne Eva ba\u0304di ba kwikala\u2019ko bo\u0304mi kufika ne ku dyalelo, ino ba\u0304fwile mwanda ba\u0304pelele kuko\u0304kela Leza ku kusaka ne kulonga ba\u0304longa bubi. Nanshi kyotufwila i ino ngikadilo ya bubi ne ya lufu ya\u0304pyanikile Adama lutundu lwandi lonsololo. (Tanga Loma 5:12.) Buno bubi budi pamo bwa misongo mibi isambuka keidi ushala kupya\u2019yo mpika. Lufu lulupuka\u2019ko i mafingo. Lufu i walwana netu, ke mulunda netupo. (1 Kodinda 15:26) Nanshi tufwijei\u2019ko Yehova pa kwitupa kinku\u0304lwa kya kwitunyongolola ku uno walwana ulenga nzuba!"}, {"text_idx": "#000034", "text": "15. Mwanda waka kuyuka bubine butala pa bafwe kwitusen\u0303anga?"}, {"text_idx": "#000038", "text": "17. Mwanda waka lufundijo lwa masusu mu mudilo wa nyeke lufutulwijanga Yehova?"}, {"text_idx": "#000045", "text": "20 Tamba kala\u0304, Yoba muntu moloke, wa\u0304ipangwile amba: \u201cShi muntu afwe, ekale mu\u0304mi monka\u2019ni, a?\u201d (Yoba 14:14) Le muntu wambulwa bu\u0304mi ule\u0304le mu tulo twa lufu ukokeja kujokela monka ku bu\u0304mi? Byobya bifundija Bible pa uno mwanda bisen\u0303anga ku mutyima, monka musa kwikilombwela shapita ulonda\u2019ko."}, {"text_idx": "#000046", "text": "^ mus. 5 Shi usaka kuyuka bivule bitala pa kishima \u201cmuya\u201d ne \u201cmushipiditu,\u201d tukulomba utale Mbwejo pa paje 208-211."}, {"text_idx": "#000047", "text": "Bafwe kebamonangapo, kebemvwanangapo kadi kebalan\u0303angapo.\u2014Musapudi 9:5.\nBafwe bale\u0304le mu tulo; kebasusukangapo.\u2014Yoano 11:11.\nTufwanga mwanda twi bapyane bubi kudi Adama.\u2014Loma 5:12."}, {"text_idx": "#000048", "text": "Bafwe kebamonangapo, kebemvwanangapo kadi kebalan\u0303angapo.\u2014Musapudi 9:5."}, {"text_idx": "#000050", "text": "Tufwanga mwanda twi bapyane bubi kudi Adama.\u2014Loma 5:12."}]